Massiv brann på La Palma: 700 personer evakuert
Brannen brøt ut onsdag ettermiddag, og eskalerte raskt, skriver BBC. Spansk politi melder at de har arrestert en 27 år gammel tysk mann som skal ha innrømmet å starte brannen ved et uhell - etter å ha forsøkt å brenne brukt toalettpapir. Torsdag ettermiddag har brannvesenet fremdeles ikke fått kontroll på brannen. Rundt 700 fastboende er blitt evakuert fra landsbyene San Nicolas, Tacande og Jedey. Infernoet har allerede ødelagt rundt 1.000 hektar. Det er for tiden høy risiko for brann på øya, og det er ikke tillatt å fyre opp ild i området hvor brannen startet, melder TV2. La Palma ble også rammet av en stor skogbrann i 2009, da 4000 mennesker måtte bli evakuert.
En mann er død og 700 personer er evakuert som følge av en skogbrann på La Palma på Kanariøyene. En tysk mann innrømmer å ha startet brannen.